Diari Oficial de la Generalitat Valenciana


Sumari del DOGV 2987, del 09-05-1997 (1997/6939)

ORDRE de 10 d'abril de 1997, de la Conselleria d'Economia, Hisenda i Administració Pública, per la qual es deleguen determinades competències en altres òrgans de la Conselleria.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2987

Data del DOGV
:   09-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6939


Data del document
:   10-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 10 d'abril de 1997, de la Conselleria d'Economia, Hisenda i Administració Pública, per la qual es deleguen determinades competències en altres òrgans de la conselleria.  
Mitjançant el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional d'aquesta conselleria, s'ha efectuat una nova configuració de la seua estructura.  
Tenint en consideració les modificacions produïdes, i estimant que, per raons d'eficàcia administrativa, resulta convenient la delegació de determinades competències.  
Fent ús de les atribucions conferides en l'article 68 de la Llei 5/1983, de Govern Valencià i, d'acord amb el que estableix l'article de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
ORDENE  
Primer  
Delegar en la Secretaria General de la conselleria les atribucions següents:  
a) L'exercici de les facultats ordinàries en matèria de contractació administrativa des de la fase d'adjudicació, aquesta inclosa, quan la quantia de la despesa no ultrapasse els imports establerts per al procediment negociat.  
b) L'exercici de totes les facultats ordinàries en matèria de contractació administrativa fins la fase prèvia a l'adjudicació, en els restants procediments.  
c) Les competències per a la gestió, l'autorització, la disposició de despeses i l'ordenació de pagaments del capítol I del pressupost anual de la conselleria.  
d) La facultat d'autoritzar i disposar les despeses de tots els programes de la conselleria, fins el límit màxim establert per als contractes menors i l'ordenació de pagaments corresponents.  
Segon  
Delegar en la Secretaria General Administrativa de la conselleria les atribucions següents:  
a) L'exercici de totes les facultats ordinàries en matèria de contractació administrativa fins la fase prèvia a l'adjudicació, quan la quantia de la despesa no ultrapasse els imports establerts per al procediment negociat.  
b) La formalització dels contractes de subministraments d'aigua, gas, electricitat, servei telefònic i altres contractes que es generen com a conseqüència de despeses de manteniment de la conselleria.  
c) La tramitació de les incidències de nòmines.  
d) La facultat d'autoritzar i disposar les despeses del programa de la Secretaria General, fins el límit màxim que per als pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre, en la redacció que en fa el Decret 20/1996, de 5 de febrer.  
e) Acordar la devolució de les garanties provisionals i definitives que es constituesquen a favor de la conselleria, en matèria de contractació administrativa.  
Tercer  
Delegar en els sotssecretaris i en els directors generals les atribucions següents:  
a) La facultat d'autoritzar i disposar les despeses del capítol 2n dels seus corresponents programes, fins el límit màxim que per a pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre.  
Quart  
Delegar en els directors territorials dels serveis de la conselleria a Alacant, Castelló i València les atribucions següents:  
a) La formalització dels contractes de subministraments d'aigua, gas, electricitat, servei telefònic i altres contractes que es generen com a conseqüència de despeses de manteniment en els serveis propis de les seues respectives competències.  
b) La facultat d'autoritzar i disposar les despeses del capítol 2n dels seus corresponents programes, fins el límit màxim que per a pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre.  
Cinqué  
En totes les resolucions que s'adopten en virtut de la delegació de funcions acordada, es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisé  
La delegació d'atribucions que es disposa en aquesta ordre no serà obstacle perquè l'òrgan delegant puga advocar el coneixement o la resolucions dels assumptes que considere oportuns, així mateix podrà revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià i els articles 13.6 i 15 de la Llei 30/1992 esmentada.  
DISPOSICIÓ DEROGATÒRIA  
Són derogades totes les disposicions d'inferior o igual rang que s'oposen al que preveu aquesta ordre.  
DISPOSICIÓ FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 10 d'abril de 1997  
El conseller d'Economia, Hisenda i Administració Pública  
JOSÉ LUIS OLIVAS MARTÍNEZ